| Medaljeoversikt |
| --- |
| Konkurrerte for JamaicaJamaica Jamaica |
| Friidrett: |
| Friidrett Verdenscupen i friidrett |
| Sølv | London 2018 |  4x100 m |
| Bronse | London 2018 |  Lengdehopp |
| Friidrett NACAC-mesterskapet i friidrett |
| Bronse | Toronto 2018 |  Lengdehopp |
| Friidrett Panamerikansk U20-mesterskap i friidrett |
| Sølv | Trujillo 2017 |  Lengdehopp |
| Friidrett CARIFTA Games |
| Gull | Willemstad 2017 |  Lengdehopp U20 |
| Gull | Willemstad 2017 |  4x100 m |
| Sølv | Willemstad 2017 |  Tresteg U20 |
| Bronse | St. George's 2016 |  Lengdehopp U20 |
| Bronse | St. George's 2016 |  Tresteg U20 |

**Tissanna Hickling** (født 7. januar 1998) er en jamaicansk friidrettsutøver som konkurrerer i sprintløp, lengdehopp og tresteg. Hun ble jamaicansk mester i lengdehopp i 2018 og 2019.

Idrettskarrière
---------------

### 2012 - 2014

Hickling kom på niendeplass i lengdehopp under ISSA-mesterskapet på Jamaica (Inter-Secondary Schools Sports Association) i 2012, og hun fikk bronse i 2013 og 2014.

### 2015

Hun deltok i CARIFTA Trials i 2015 (Jamaicas uttak til CARIFTA Games, og kom der på andreplass i lengdehopp og tredjeplass i høydehopp, men hun deltok ikke i CARIFTA Games 2015. Hun vant lengdehopp under ISSA-mesterskapet i friidrett, og fikk bronse i høydehopp. Hun kom på andreplass i lengdehopp under Jamaicansk mesterskap i friidrett 2015, og deltok i Ungdoms-VM i friidrett 2015, men hun nådde ikke finalerunden i lengdehopp der.

### 2016

Under CARIFTA Trials i 2016 vant hun tresteg, og kom på andreplass i lengdehopp. Hun kom på andreplass i lengdehopp og tresteg under ISSA-mesterskapet i friidrett, og kom på fjerdeplass i høydehopp. CARIFTA Games 2016 ble arrangert i Grenada, og Hickling fikk der bronse i tresteg og lengdehopp i U20-klassen.

Hun vant lengdehopp og tresteg under det jamaicanske juniormesterskapet i friidrett, og kom på fjerdeplass i lengdehopp og sjetteplass i tresteg under Jamaicansk mesterskap i friidrett 2016. Hun ble tatt ut til å delta i U23-NACAC-mesterskapet i friidrett 2016, og endte der på femteplass i tresteg og sjetteplass i lengdehopp.

### 2017

Hickling vant lengdehopp og kom på andreplass i tresteg under CARIFTA Trials i 2017. I CARIFTA Games 2017 fikk hun tre medaljer; hun vant lengdehopp og fikk sølv i tresteg, og deltok på Jamaicas stafettlag som vant 4 x 100 meter stafett. Hun fikk bronse i lengdehopp under Jamaicansk mesterskap i friidrett 2017, og fikk gull i lengdehopp og sølv i tresteg under det jamaicanske juniormesterskapet i friidrett. I juli deltok hun i Panamerikansk U20-mesterskap i friidrett 2017, og kom der på andreplass i lengdehopp og sjetteplass i tresteg.

### 2018

Hun vant lengdehopp under Penn Relays i Philadelphia i april, og under Jamaica International Invitational 2018 fikk hun sølv på 100 meter og bronse i lengdehopp. I juni vant hun sin første nasjonale tittel, da hun vant lengdehopp under Jamaicansk mesterskap i friidrett 2018.

Verdenscupen i friidrett 2018 ble arrangert i London, og Hickling kom der på tredjeplass i lengdehopp, og hun fikk sølv på 4 x 100 meter stafett, der hun løp sammen med Shelly-Ann Fraser-Pryce, Shericka Jackson og Jonielle Smith. Hun fikk også bronse i lengdehopp under NACAC-mesterskapet i friidrett 2018 i Canada.

### 2019

Hun forbedret sin personlige rekord i lengdehopp under JAAA All Comers Meet i mai, til 6,70 meter, og forbedret den ytterligere til 6,82 meter under JAAA All Comers Meet i juni. Hun vant lengdehopp under Jamaicansk mesterskap i friidrett 2019, og forsvarte dermed tittelen sin fra 2018.

### 2021

Tissanna Hickling tok 25. plass for Jamaica i lengdehopp under Sommer-OL 2020 i Tokyo.

Referanser
----------

1. ↑   World Athletics Database, World Athletics utøver-ID 298001[Hentet fra Wikidata]
2. 1 2 3 4 5 6 7 8  IAAF - *Tissanna Hickling - Results*, besøkt 13. juli 2019.
3. ↑  «Athletics – Women's Long Jump – Qualification – Results» (PDF). *olympics.com*. TOCOG. 1. august 2021. Arkivert fra originalen (PDF) 1. august 2021. Besøkt 1. august 2021.
4. ↑  «Athletics – Women's Long Jump – Qualification – Results Summary» (PDF). *olympics.com*. TOCOG. 1. august 2021. Arkivert fra originalen (PDF) 1. august 2021. Besøkt 1. august 2021.

Eksterne lenker
---------------

* (en) Tissanna Hickling – Olympedia Rediger på Wikidata

* (en) Tissanna Hickling – World Athletics Rediger på Wikidata